bg ru ru pl en ru uk bg ru ru ru bg bg en bg bg bg bg bg bg bg bg bg bg bg bg bg bg uk en en en en mk bg bg bg hbs_cyr en en en bg en en en bg bg en en en bg en en en bg en en en en fa en en en en de en bg de en en pl
place for food photography, recipes and travel
По света и у нас
Обещах да ви покажа детската стая на децата в новия апартамент. Още когато купихме апартамента през ноември, миналата година смятахме, че за момента момчетата (на 2.8 и 5.5 години) може би ще се чувстват по-добре, ако са в една стая. Така или иначе постоянно са заедно, измислят бели заедно, крият се и търсят взаимност. Съответно двуетажно легло звучеше, като най-доброто решение. След като обмислих всички варианти се спрях на това легло от Rafa kids, което поръчах от магазин Jelanie. Основателите на Рафа са семейство архитекти от Дания. Брезата, от която е изработено леглото е най-висок клас, всеки детайл е изпипан до най-малката подробност. Най-практичното е, че долното легло, което е на колелца е отделно и в един по-късен етап може да се замени с по-голямо тинейджърско легло, което също може да се купи от тях.
Много се чудех какво да е бюрото, така че да става за двама, но да е удобно за рисуване, писане и учене в един по-следващ етап. Харесах онлайн, ето този модел на дизайнерите Onshus, само че в оригинал пейката и бюрото бяха много ниски, затова помолих дърводелец да ни ги изработи, използвайки същия цвят бреза, като леглото, за да си подхождат. Стана малко по-дълбоко отколкото ми се искаше, но това е положението. Пейката влиза отдолу и така заема по-малко място.
Лампата е изработена от Cablelovers. Йоанна и Наско без колебание осъществиха идеята ми, дори лампата стана по-хубава, отколкото си я представях. Исках да има повече крушки, за да е добре осветено и достатъчно светло за учене и четене без да напрягат очите си.
Тези постери много ги харесах на един базар в Сохо, запазих си контакта на момичето, което ги прави и й писах, когато започнахме обзавеждането. Нейните неща можете да видите на фейсбук страницата й тук.
Идва ред на черната дъска, която направихме съвсем сами (разбирайте Жоро я направи, аз само давах указания, какво точно си представям). Искахме да има място, където да рисуват на воля. Намерих тебешири, които не оставят петна и не отделят прах – Jaq Jaq Bird. За направата на черната дъска ще са ви необходими: кутия черна боя – Blackboard paint, тиксо за облепване на стената, четка, валяк и легенче.
Облепете стената с тиксо, за да разграничите къде ще бъде края на черната дъска. Използвайте леко и тънко тиксо, за да не свалите латекса от стената при отлепването му;
Разредете боята. Нанесете три ръце, като между всяка нанесена ръка, трябва да оставите боята да изсъхне за ден;
Ние сложихме и магнитна боя, за да могат да нареждат магнити, като редувахме първо черна боя, после две ръце магнитна боя, след което завършихме с две ръце черна боя. Магнитната боя можете да намерите в Баухаус.
Килимчето на мече Muskhane – Rafa kids
Меките кошове – Rafa kids
Текстила за стаята (пердета, възглавници, чаршафи) – Fine little day;
Лего кутиите за съхранение – Jelanie shop на ул. “Ангел Кънчев” 26
Картините на стената – Jelanie shop на ул. “Ангел Кънчев” 26
Чаршафите – HM home
July 11, 2018 at 12:26
Аз съм художник(интересувам се много от интериор), ще кажа само, че научих много от теб още от идеите с малкия Велизар, до сега!
Благодаря, че те стещнах!
July 18, 2018 at 19:22
Ооо Гери, чудесно наистина! Но аз въобще не разбирам … вдъхновявам се оттук оттам и каквото стане:) Даже за някои неща не ми харесва как стана … нещо откъм аксесоари не го докарах, но ще го мисля натам 🙂
July 11, 2018 at 16:41
Както винаги – всичко изпипано до последния детайл! Картините, възглавниците, стената и килимчето са ми фаворити, но и всичко останало е толкова добре подбрано и съчетано, че чак лекинко завидях на младежите 😉
А дали ще има продължение и за другата част от апартамента? 😉
July 11, 2018 at 16:47
Мими, останалата част от апартамента не съм я правила аз. Купихме го частично готов и обзаведен, и честно казано не знам кое откъде е, затова не мога и да пиша за нещата. Благодаря! Мисля, че и те си я харесват 😀
October 1, 2018 at 00:06
Страхотни идеи! И ние сме отделили една стена за черна дъска. Какъв размер е вашата боядисана площ и колко магнитна боя и колко боя за черна дъска използвахте?
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.